|  |
| --- |
| **Projektas** |
| **PLUNGĖS RAJONO SAVIVALDYBĖS TARYBA** |
| **SPRENDIMAS** |
| **DĖL ATSTOVO DELEGAVIMO Į REGIONINĘ KULTŪROS TARYBĄ** |
| 2018 m. birželio 28 d. Nr.  Plungė |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Tolygios kultūrinės raidos įgyvendinimo regionuose tvarkos aprašo, patvirtinto Lietuvos Respublikos kultūros ministro birželio 13 d. įsakymu Nr. ĮV-488 „Dėl Tolygios kultūrinės raidos įgyvendinimo regionuose tvarkos aprašo patvirtinimo“, 29.2 papunkčiu ir atsižvelgdama į Lietuvos Respublikos kultūros ministerijos 2018 m. birželio 19 d. raštą Nr. S2-1706, Plungės rajono savivaldybės taryba n u s p r e n d ž i a:

Deleguoti ......................................................................................................... į Lietuvos Respublikos kultūros ministerijos formuojamą Regioninę kultūros tarybą.

Savivaldybės meras

SUDERINTA:

Administracijos direktorius Gintaras Bagužis

Švietimo, kultūros ir sporto skyriaus vedėjas Gintautas Rimeikis

Juridinio ir personalo administravimo skyriaus vedėjas Vytautas Tumas

Kalbos tvarkytojas Algirdas Eidukaitis

Sprendimą rengė Švietimo, kultūros ir sporto skyriaus vedėjo pavaduotoja

Vida Saukalienė, 73117

**ŠVIETIMO, KULTŪROS IR SPORTO SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL ATSTOVO DELEGAVIMO Į REGIONINĘ KULTŪROS TARYBĄ**“

2018 m. birželio 20 d.

Plungė

1. Parengto teisės akto projekto tikslai ir uždaviniai.

Sprendimo projekto tikslas – deleguoti atstovą į naujai formuojamą Regioninę kultūros tarybą.

2. Teisės akto projekto esmė, rengimo priežastys ir motyvai.

Sprendimo projektas parengtas, vadovaujantis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos kultūros ministro birželio 13 d. įsakymu Nr. ĮV-488 „Dėl Tolygios kultūrinės raidos įgyvendinimo regionuose tvarkos aprašo patvirtinimo“ patvirtinto Tolygios kultūrinės raidos įgyvendinimo regionuose tvarkos aprašo 29.2 papunkčiu ir atsižvelgdama į Lietuvos Respublikos kultūros ministerijos 2018 m. birželio 19 d. raštą Nr. S2-1706.

Lietuvos Respublikos kultūros ministerija 2018 m. birželio 19 d. raštu Nr. S2-1706 kreipėsi į Lietuvos savivaldybių tarybas, su prašymu deleguoti po vieną ekspertą į Kultūros ministerijos formuojamas regionines kultūros tarybas.

Regioninės kultūros tarybos – tai dešimt teritoriniu Lietuvos apskričių pagrindu prie ministerijos veikiančių kolegialių patariamųjų organų, atliekančių apskričių meno ir kultūros ekspertų bei konsultantų funkcijas kiekvienoje iš apskričių. Šios tarybos svarstys ir atrinks kiekvienos apskrities finansuotinus kultūros ir meno projektus, kurių sąrašą teiks tvirtinti kultūros ministrei. Pagal patvirtintą sąrašą ir apskričiai nustatytą finansavimo Kultūros rėmimo fondo lėšomis kvotą projektų sąmatas vertins ir finansavimą skirs Lietuvos kultūros taryba.

Pažymėtina, jog iš Plungės rajono savivaldybei minėtoje taryboje atstovaus 2 atstovai, iš kurių vienas – deleguotas Savivaldybės tarybos, kitas – renkamas. Kiekvienos tarybos personalinė sudėtis bus sudaroma, į kiekvieną iš dešimties tarybų deleguojant vieną iš Lietuvos kultūros tarybos narių (išskyrus LKT pirmininką), kiekvienai apskritį sudarančios savivaldybės tarybai deleguojant po vieną atstovą ir vieną atstovą išrenkant viešo konkurso metu. Personalinę sudėtį tvirtins kultūros ministrė.

3. Lėšų poreikis (jeigu teisės aktui įgyvendinti reikalingos lėšos). Šiam sprendimui įgyvendinti papildomai lėšų nereikės.

4. Laukiami rezultatai. Priėmus šį sprendimą, bus deleguotas vienas atstovas, kuris dalyvaus Regioninės kultūros tarybos veikloje, priimant sprendimus dėl Kultūros rėmimo lėšų skirstymo, kultūros projektų vertinimo.

5. Kita svarbi informacija (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

6. Numatomo teisinio reguliavimo poveikio vertinimas\*

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatomas* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Švietimo, kultūros ir sporto skyriaus vedėjo pavaduotoja Vida Saukalienė